દાળને 2-3 પાણીએથી સરખી ધોઈને પાણીમાં 3 કલાક માટે પલાળી રાખો. ત્યારબાદ એક દાણો નખ વડે તોડી જુઓ. દાળ તૂટે તો એ સરખી પલળી ગઈ છે. આ દાળને મિક્સીમાં નાખો તેમજ પુરણ માટે આપેલી સામગ્રીમાં આપેલા મસાલા તેમજ આદુ-મરચાં પાણી નાખ્યા વિના ઉમેરી દો. દાળ પિસાતી ન હોય, તો થોડું પાણી ઉમેરી શકો છો. દાળનું મિશ્રણ ઘટ્ટ રહે એવી રીતે દાળને પિસી લો. દાળને એક બાઉલમાં કાઢીને ચપટી હિંગ નાખી દો. તેમજ અધકચરા વાટેલાં ધાણા અને ઝીણો સમારેલો કાંદો અને કોથમીર મિક્સ કરી દો.